
Text rozhodnutia
Súd: Krajský súd Prešov Spisová značka: 6S/12/2014 Identifikačné číslo súdneho spisu: 8014200271 Dátum vydania rozhodnutia: 22. 04. 2016 Meno a priezvisko sudcu, VSÚ: JUDr. Monika Tobiašová ECLI: ECLI:SK:KSPO:2016:8014200271.3 Opravné uznesenie Krajský súd v Prešove v právnej veci žalobcu Piotra Seweryna Zieliňskeho - GreenAdvice, Karpatská 754/7, Svidník, IČO: 46 216 693, zastúpeného JUDr. Dušanom Remetom, advokátom so sídlom v Prešove, Masarykova 2, proti žalovanej Sociálnej poisťovni, ústredie v Bratislave, ul. 29. augusta č. 8, za účasti M. Z., bytom I. XX/XX, D., B. L., zastúpenej opatrovníkom F. E., Okresný súd Prešov, Grešova 3, o preskúmanie zákonnosti rozhodnutia žalovanej zo dňa 16. decembra 2013, číslo: 49420-2/2013- BA, v spojení s rozhodnutím prvostupňového správneho orgánu takto r o z h o d o l : O p r a v u j e záhlavie rozsudku Krajského súdu v Prešove zo dňa 23. októbra 2015 č.k. 6S/12/2014 - 38 tak, že správne znie: „Krajský súd v Prešove v senáte zloženom z predsedníčky senátu JUDr. Moniky Tobiašovej a sudkýň JUDr. Kataríny Morozovej Nemcovej a JUDr. Ľuboslavy Mruškovičovej v právnej veci žalobcu Piotra Seweryna Zieliňskeho - GreenAdvice, Karpatská 754/7, Svidník, IČO: 46 216 693, zastúpeného JUDr. Dušanom Remetom, advokátom so sídlom v Prešove, Masarykova 2, proti žalovanej Sociálnej poisťovni, ústredie v Bratislave, Ul. 29. augusta č. 8, za účasti M. Z. bytom I. XX/XX, D., B.Á. L., zastúpenej opatrovníkom F. E., Okresný súd Prešov, Grešova 3, o preskúmanie zákonnosti rozhodnutia žalovanej zo dňa 16. decembra 2013, číslo: 49420-2/2013-BA, v spojení s rozhodnutím prvostupňového správneho orgánu jednohlasne takto“ Ostatné časti rozsudku ostávajú nezmenené. o d ô v o d n e n i e : Rozsudkom zo dňa zo dňa 23. októbra 2015 č.k. 6S/12/2014 - 38 súd zamietol žalobu. Náhradu trov konania účastníkom nepriznal. Proti tomuto rozsudku podal žalobca odvolanie. Po predložení veci na rozhodnutie Najvyššiemu súdu Slovenskej republiky bol spis dňa 11.04.2016 vrátený krajskému súdu bez rozhodnutia o odvolaní na postup podľa § 164 zákona č. 99/1963 Zb. Občianskeho súdneho poriadku (ďalej len O.s.p.), keďže v záhlaví rozsudku neboli uvedené mená a priezviská konajúcich sudcov, predsedníčky senátu a členiek senátu. Podľa § 164 v spojení s § 246c O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Keďže pri písomnom vyhotovení rozsudku vo veci došlo v dôsledku chyby v písaní k zrejmej nesprávnosti a v záhlaví rozhodnutia neboli uvedené mená konajúcich sudcov príslušného senátu, predsedníčky senátu JUDr. Moniky Tobiašovej a sudkýň JUDr. Kataríny Morozovej Nemcovej a JUDr. Ľuboslavy Mruškovičovej, súd túto chybu opravil v súlade s § 164 O.s.p. a rozhodol tak, ako je uvedené vo výrokovej časti opravného uznesenia. Poučenie: Proti tomuto uzneseniu je prípustné odvolanie v lehote 15 dní odo dňa doručenia na Najvyšší súd Slovenskej republiky v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

